**1) ผลงานการพัฒนาระบบงาน (CQI )**

**1. ชื่อผลงาน** : **การพัฒนาระบบบริการการดูแลรักษาโรคติดต่อทางเพศสัมพันธ์ในกลุ่มผู้ติดเชื้อเอชไอวี/เอดส์ โรงพยาบาลสรรพสิทธิประสงค์ จ.อุบลราชธานี**

**2. คำสำคัญ :** โรคติดต่อทางเพศสัมพันธ์, การคัดกรอง

**3. สรุปผลงานโดยย่อ** : การสร้างกลไกการในการดำเนินงานด้านการดูแลรักษาโรคติดต่อทางเพศสัมพันธ์ในกลุ่มผู้ติดเชื้อเอชไอวี/เอดส์ตามกลยุทธ์ RRTTR เพื่อให้กลุ่มเป้าหมายได้รับการตรวจคัดกรอง STI อย่างครอบคลุม 100% และได้รับการบริการในรูปแบบ STI case management ตามมาตรฐาน เน้นรูปแบบการบูรณางาน HIV&STI และการส่งเสริมป้องกันการแพร่กระจายเชื้อ (safe sex) การดูแลผู้ป่วยอย่างต่อเนื่องตามมาตรฐานส่งผลให้ อุบัติการณ์การเกิดโรคติดต่อทางเพศสัมพันธ์ในกลุ่มผู้ติดเชื้อเอชไอวี/เอดส์ลดลงอย่างต่อเนื่อง

**4. ชื่อและที่อยู่องค์กร** : ศูนย์องค์รวม กลุ่มภารกิจด้านการพยาบาลโรงพยาบาลสรรพสิทธิประสงค์ จ.อุบลราชธานี

**5. สมาชิกทีม :** นายยงยุทธ วัฒนาไชย, นส.เตือนใจ วงษ์กระจ่าง, นส.ธัญลักษ์ กุดเป่ง, นส.นพวรรณ งามเถื่อน, นางนงนุช คุณะโคตร, นางสุริยงค์ บุญประเชิญ,นางสุมาลัย คมใส และนางธนิดา ตั้งยิ่งยง

**6. เป้าหมาย**: 1) เพื่อให้ผู้ติดเชื้อเอชไอวี/เอดส์เข้าถึงบริการที่ส่งเสริมสุขภาพด้านโรคติดต่อทางเพศสัมพันธ์2) เพื่อพัฒนาระบบบริการด้านโรคติดต่อทางเพศสัมพันธ์ในกลุ่มผู้ติดเชื้อเอชไอวี/เอดส์

**7. ปัญหาและสาเหตุโดยย่อ :** โรงพยาบาลสรรพสิทธิประสงค์ ได้เล็งเห็นความสำคัญของการพัฒนาคุณภาพการดูแลผู้ติดเชื้อเอชไอวี/เอดส์และโรคติดต่อทางเพศสัมพันธ์อย่างต่อเนื่อง ในปี 2557 มีการประเมินคุณภาพการดูแลผู้ติดเชื้อเอชไอวี/เอดส์ ซึ่งพบว่าตัวชี้วัดด้านการส่งเสริมสุขภาพของผู้ติดเชื้อเอชไอวี/เอดส์ ด้านการคัดกรองผู้ป่วยก่อนรับยาต้านไวรัส รวมทั้งการติดตามดูแลอย่างต่อเนื่องยังไม่ครอบคลุมตามมาตรฐาน และพบอุบัติการณ์ผู้ป่วยโรคติดต่อทางเพศสัมพันธ์ที่มีอาการถึงร้อยละ 10.51 ในกลุ่มผู้ติดเชื้อเอชไอวี/เอดส์ที่รับบริการยาต้านไวรัส และจากการทบทวนผลการดูแลพบว่าการคัดกรองโรคติดต่อต่อทางเพศสัมพันธ์ยังอยู่ในเกณฑ์ที่ไม่ครอบคลุมร้อยละ 10.52 การบริหารจัดการดำเนินงานตามมาตรฐานร้อยละ 21.05 การให้บริการ การวินิจฉัย ดูแลรักษายังไม่ครอบคุลมตามมาตรฐานร้อยละ 23.58 ซึ่งปัญหาโรคติดต่อต่อทางเพศสัมพันธ์ในกลุ่มผู้ติดเชื้อเอชไอวี/เอดส์โดยเฉพาะในกลุ่มชายที่มีเพศสัมพันธ์กับชาย สามารถแพร่กระจายเชื้อได้อย่างรวดเร็วหากไม่ตระหนักในเรื่องการป้องกันโดยการใช้ถุงยางอนามัยอาจทำให้เกิดปัญหาสุขภาพระยะยาวตามมาได้ ดังนั้น จึงได้ดำเนินงานการบูรณาการงาน HIV&STI ตามกลยุทธ์ RRTTRเพื่อให้ประชากรกลุ่มเป้าหมายเข้าถึงบริการที่มีคุณภาพในการส่งเสริมเพื่อการป้องกันและควบคุมโรคติดต่อทางเพศสัมพันธ์ รวมทั้งสุขภาพทางเพศอื่นๆ จึงจำเป็นอย่างยิ่งที่จะต้องมีระบบการให้บริการสุขภาพเฉพาะด้านที่ครบวงจร มีความเป็นมิตร ไม่รังเกียจ ไม่ตัดสิน และไม่เลือกปฏิบัติ ตลอดจนมีความเข้าใจในพฤติกรรมทางเพศซึ่งจะส่งผลดีต่อกระบวนการสื่อสารข้อมูลต่างๆ เป็นทางเลือกในการป้องกันตนเองตลอดจนการดูแลสุขภาพด้านอื่นๆ ลดอุบัติการณ์โรคติดต่อทางเพศสัมพันธ์ในกลุ่มผู้ติดเชื้อเอชไอวี/เอดส์ให้เป็นศูนย์ได้อย่างมีประสิทธิภาพ

**8. กิจกรรมการพัฒนาการเปลี่ยนแปลง:**

8.1 การพัฒนาศักยภาพบุคลากรด้าน HIV&STI ให้มีความรู้และทักษะในการดูแลรักษาผู้ป่วยโรคติดต่อทางเพศสัมพันธ์

8.2) พัฒนาศักยภาพบุคลากรด้านโรคติดต่อทางเพศสัมพันธ์ให้สามารถบริการปรึกษาด้านเอชไอวีได้และจัดระบบบริการที่เป็นมิตรกับผู้ติดเชื้อเอชไอวี/เอดส์ โดยบูรณาการงานด้านการดูแลรักษาผู้ติดเชื้อเอชไอวี/เอดส์และงานโรคติดต่อทางเพศสัมพันธ์

* 1. จัดระบบบริการ one stop service ในคลินิกผู้ติดเชื้อเอชไอวีโดยทีมการรักษาเดียวกัน ผู้ป่วย

กลุ่มนี้ก็จะได้รับการดูแลทันทีและได้รับการแนะนำเรื่องการป้องกันการแพร่เชื้อสู่บุคคลอื่นเพิ่มการบริการตรวจคัดกรอง ค้นหาในผู้ติดเชื้อเอชไอวี/เอดส์ รายใหม่/รายเก่า และการค้นหากลุ่มเสี่ยงร่วมกับการตรวจ รักษาโรคติดต่อทางเพศสัมพันธ์ร่วมด้วย (รายเก่าปีละ 1 ครั้ง) ให้ครอบคลุมตามมาตรฐาน

8.4 ให้บริการปรึกษาสุขภาวะทางเพศ การป้องกัน โรคติดต่อทางเพศสัมพันธ์จัดบริการให้คำปรึกษาแนะนำและการดูแลรักษาโดยบุคคลากรที่มีความรู้ความเข้าใจในประเด็นปัญหาที่ละเอียดอ่อนในกลุ่มผู้ติดเชื้อเอชไอวีที่ป่วยเป็นโรคติดต่อทางเพศสัมพันธ์และกลุ่มเสี่ยง และไม่ตีตรา พฤติกรรมทางเพศโดยที่ต้องให้ความมั่นใจในการรักษาความลับและเคารพสิทธิของผู้ป่วย

8.5 ส่งเสริม ป้องกัน และดูแลผู้ป่วยอย่างต่อเนื่องเพิ่มช่องทางการเข้าถึงการบริการ ในเรื่องการให้การปรึกษา และเพิ่มช่องทางการสื่อสารผ่านสังคมออนไลน์ (Facebook, Line,สายด่วน HIV&STI)

8.6 ดำเนินงานเชิงรุกโดยร่วมกับ CMU ในเขตอำเภอเมือง และ NGO ใน จ.อุบลราชธานี และเครือข่ายผู้ติดเชื้อเอชไอ จ. อุบลราชธานี โดยออกรณรงค์ประชาสัมพันธ์ให้ข้อมูลเรื่องเอดส์และโรคติดต่อทางเพศสัมพันธ์ พร้อมทั้งกระจายถุงยางอนามัยและสารหล่อลื่นอย่างต่อเนื่องควบคู่ไปกับการทำงานเชิงรับในคลินิกโดยเฉพาะในกลุ่มเป้าหมาย (ผู้ติดเชื้อเอชไอวี/เอดส์) กลุ่มชายรักชาย และ SEX Work และสร้างระบบติดตามประเมินผลร่วมกันเพื่อให้เกิดการแลกเปลี่ยนเรียนรู้

**แผนภูมิแสดง : กิจกรรมการพัฒนาการเปลี่ยนแปลง**

**P**

Plan

**D**

Do

**C**

Check

**A**

Act

 **9. การวัดผลและผลของการเปลี่ยนแปลง**

 จากการดำเนินการพัฒนาระบบการดูแลรักษาโรคติดต่อทางเพศสัมพันธ์ในกลุ่มผู้ติดเชื้อเอชไอวี/เอดส์ ส่งผลให้มีรูปแบบในการดำเนินงานที่เป็นระบบครอบคลุมทั้งการดำเนินงานเชิงรุกและรับและในระดับโรงพยาบาล รวมทั้งสร้างเครือข่ายในการทำงานในการขับเคลื่อนตามแผนยุทธศาสตร์ RRTTR ในการป้องกันโรคติดต่อทางเพศสัมพันธ์ในกลุ่มผู้ติดเชื้อเอชไอวี/เอดส์และบูรณาการงาน HIV/STI ให้เป็นรูปธรรมที่ชัดเจนมากยิ่งขึ้น ส่งผลให้ผู้รับบริการเข้าถึงบริการได้รับการคัดกรองโรคติดต่อทางเพศสัมพันธ์เพิ่มข้น และอัตราการเกิดโรคติดต่อทางเพศสัมพันธ์ลดลง



 และจากการพัฒนาระบบริการด้านการดูแลโรคติดต่อทางเพศสัมพันธ์อย่างต่อเนื่อง ในโรงพยาบาลทำให้มีรูปแบบการดำเนินงานที่ชัดเจน ครอบคลุมทุกหน่วยบริการทั้งในเวลาราชการ-นอกเวลาราชการ มีการพัฒนาระบบสารสนเทศและระบบติดตามที่เป็นแนวทางเดียวกันทั้งในระดับโรงพยาบาลและการดำเนินงานเชิงรุกที่เกิดความเชื่อมโยงทุกหน่วยบริการ



ส่งผลให้การดำเนินงานโรคติดต่อทางเพศสัมพันธ์ในกลุ่มผู้ติดเชื้อเอชไอวี/เอดส์ มีความครอบคลุมในการค้นหากลุ่มเสี่ยง การคัดกรองพฤติกรรมเสี่ยง การรักษาโรคติดต่อทางเพศสัมพันธ์ตามมาตรฐาน และการให้บริการป้องกันโรคติดต่อทางเพศสัมพันธ์และเอชไอวี/เอดส์ ร่วมกัน จากตารางปี 2556- 2559 พบว่า ได้รับการตรวจคัดกรองมากกว่าเกณฑ์เป้าหมายโดยผู้ติดเชื้อ HIV/STI ที่ได้รับบริการ STI case management ตามมาตรฐานร้อยละ 100 และในปี 25559 (ตค.58-กค.59) มีผู้ป่วย STI ทั้งหมด 127 ราย รับการคัดกรองตรวจหาเชื้อเอชไอวีทุกราย (100%) อัตราการเกิดโรคติดต่อทางเพศสัมพันธ์ลดลง จากร้อยละ 10.51(255) เป็นร้อยละ 9.22 (2558)

**10. บทเรียนที่ได้รับ**

การดำเนินงานพัฒนาระบบการดูแลรักษาโรคติดต่อทางเพศสัมพันธ์ในกลุ่มผู้ติดเชื้อเอชไอวี/เอดส์ตามกลยุทธ์ RRTTR และการบูรณาการ งาน HIV&STI ตลอดจนการพัฒนาศักยภาพและเครือข่ายการดำเนินงานร่วมกันระหว่างรพศ.และรพช. และหน่วยงานที่เกี่ยงส่งผลให้เป้าหมาย ในการลดการติดเชื้อรายใหม่ อัตราการเสียชีวิต และการตีตรา ลดลงได้อย่างมีประสิทธิภาพและยั่งยืน

**11. การติดต่อกับทีมงาน** : นายยงยุทธ วัฒนาไชย โรงพยาบาลสรรพสิทธิประสงค์อุบลราชธานี เบอร์

โทรศัพท์ 088-5948774 Email : yongyut2521@hotmail.com